Fårup Sommerland er for 3. år i træk kåret som verdens 3. bedste forlystelsespark.

Det er svært at få armene ned i Fårup. For 3. år i træk er forlystelsesparken kåret som den 3. bedste i verden for børnefamilier. Det er Amusement Today, der uddeler årets Golden Ticket Award, og der ligger Fårup lige efter Legoland i Californien på 2. pladsen og 1. pladsen Idlewild og SoakZone. Det er et panel af forlystelsesparkentuitiaster, der har stemt på deres favorit. - Det er kanon. Det er vi virkelig glade for. Vi har fortsat det gode arbejde fra sidste år og vi har sørget for fortsat at have attraktioner i børnehøjde, siger administrerende direktør Per Dam til TV2/Nord.